Γεια σας παιδιά. Δείτε τις παρακάτω ασκήσεις και προσπαθήστε να τις λύσετε:

1) Να χαρακτηρίσετε τις προτάσεις ως προς τα συστατικά τους (απλή, σύνθετη, ελλειπτική, επαυξημένη)

Πρώτα Αρχαία, μετά Μαθηματικά, τέλος Γυμναστική.

Ο Γιώργος και η Έλλη παίζουν βόλεϊ.

Η Μαρία χάιδεψε το σκύλο της.

Οι αντίξοες συνθήκες δυσκολεύουν πολύ την παρούσα κατάσταση.

2) Να χαρακτηρίσετε τις προτάσεις ως προς τη σημασία τους (κρίσεως, ερωτηματική,

επιφωνηματική, προστακτική)

Πότε θα τελειώσει όλο αυτό;

Η δοκιμασία που περνάμε είναι πρωτοφανής.

Μπείτε στην πλατφόρμα και λύστε τις ασκήσεις.

Τι δύσκολα που περνάει η μέρα αν δεν έχουμε σχολείο!

3) Σας δίνεται η Θεματική πρόταση μιας παραγράφου. Συνεχίστε την παράγραφο γράφοντας τις λεπτομέρειές της σε 80 λέξεις

“Η δοκιμασία που περνάει η χώρα μας είναι πρωτόγνωρη.» ...................................................................................................................

4) Να κάνετε μία πρόταση για κάθε λέξη από αυτές που σας δίνονται παρακάτω:

ασθένεια, μέτρα πρόληψης , καραντίνα, ατομική ευθύνη